CELEX: 22015D2134
Language: ro
Date: 2014-12-12 00:00:00
Title: Decizia nr. 267/2014 a Comitetului mixt al SEE din 12 decembrie 2014 de modificare a anexei II (Reglementări tehnice, standarde, încercări și certificare) la Acordul privind SEE [2015/2134]

26.11.2015   
            
            
               RO
            
            
               Jurnalul Oficial al Uniunii Europene
            
            
               L 311/17
            
         DECIZIA NR. 267/2014 A COMITETULUI MIXT AL SEE
   din 12 decembrie 2014
   de modificare a anexei II (Reglementări tehnice, standarde, încercări și certificare) la Acordul privind SEE [2015/2134]
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Decizia de punere în aplicare 2014/397/UE a Comisiei din 25 iunie 2014 de amânare a datei de expirare a aprobării difetialonei și difenacumului în vederea utilizării în produsele biocide pentru tipul de produs 14 (1) trebuie încorporată în Acordul privind SEE.
            
         
               (2)
            
            
               Decizia de punere în aplicare 2014/402/UE a Comisiei din 25 iunie 2014 privind restricționările unor autorizări de produse biocide care conțin IPBC notificate de Germania în conformitate cu Directiva 98/8/CE a Parlamentului European și a Consiliului (2) trebuie încorporată în Acordul privind SEE.
            
         
               (3)
            
            
               Prin urmare, anexa II la Acordul privind SEE ar trebui modificată în consecință,
            
         ADOPTĂ PREZENTA DECIZIE:
   Articolul 1
   În capitolul XV din anexa II la Acordul privind SEE, după punctul 12nna [Regulamentul delegat (UE) nr. 492/2014 al Comisiei] se inserează următoarele puncte:
   
               „12nnb.
            
            
               
                  32014 D 0397: Decizia de punere în aplicare 2014/397/UE a Comisiei din 25 iunie 2014 de amânare a datei de expirare a aprobării difetialonei și difenacumului în vederea utilizării în produsele biocide pentru tipul de produs 14 (JO L 186, 26.6.2014, p. 111).
            
         
               12nnc.
            
            
               
                  32014 D 0402: Decizia de punere în aplicare 2014/402/UE a Comisiei din 25 iunie 2014 privind restricționările unor autorizări de produse biocide care conțin IPBC notificate de Germania în conformitate cu Directiva 98/8/CE a Parlamentului European și a Consiliului (JO L 188, 27.6.2014, p. 85).”
            
         Articolul 2
   Textele Deciziilor de punere în aplicare 2014/397/UE și 2014/402/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 13 decembrie 2014, cu condiția să se fi efectuat toate notificările prevăzute la articolul 103 alineatul (1) din Acordul privind SEE (3).
   Pentru Liechtenstein, prezenta decizie intră în vigoare în aceeași zi sau la data intrării în vigoare a Acordului dintre Liechtenstein și Elveția privind cooperarea în domeniul procedurilor de obținere a autorizațiilor pentru produsele biocide, în conformitate cu Regulamentul (UE) nr. 528/2012 al Parlamentului European și al Consiliului (4), oricare dintre aceste date este ulterioară.
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 12 decembrie 2014.
      
         
            Pentru Comitetul mixt al SEE
         
         
            Președintele
         
         Kurt JÄGER
      
   
   
      (1)  JO L 186, 26.6.2014, p. 111.
   
      (2)  JO L 188, 27.6.2014, p. 85.
   
      (3)  Nu au fost semnalate obligații constituționale.
   
      (4)  Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (JO L 167, 27.6.2012, p. 1).